Сядзібны дом ў стылі “мадэрн” – мураваны, аднапавярховы,. Бакавы фасад мае адкрытую тэрасу з ажурнай кованай агароджай, на якой змешчана манаграма “MS” (Марыя Старжынская). Перад сядзібным домам размешчаны два аднолькавыя будынкі: афіцыйня (дом адпачынку) і рэкрэацыя (дом вольнага часу). У афіцыйні меліся пакоі для адпачынку, а ў будынку рэкрэацыі - гімнастычная і танцавальная залы, тэнісны корт, більярдная, буфет, захоўваўся спортінвентар. Пасля рэканструкцыі ў ім размяшчаюцца класныя пакоі агульнаадукацыйнай школы і кабінеты вытворчага навучання ліцэя.